Íbúðum í Reykjavík mun fjölga um 8% þegar íbúðauppbyggingu sem nú stendur yfir lýkur . Heildarfjöldi íbúða í Reykjavík er um 54.000 talsins en þessi tala um hækka um rúm 8% þegar framkvæmdum lýkur á þeim íbúðum sem eru í byggingu núna í dag . Alls eru 4.164 íbúðir á framkvæmdastigi í Reykjavík og þar af eru um 2.500 í byggingu fyrir almennan markað og rúmlega 1.600 á vegum húsnæðisfélaga . Þetta kemur fram í tilkynningu frá Reykjavíkurborg um opinn kynningarfund sem borgarstjóri heldur á morgun í Raðhúsinu um uppbyggingu íbúðarhúsnæðis í borginn . „ Dregin verður upp heildstæð mynd af framkvæmdum og framkvæmdaáformum á húsnæðismarkaði í Reykjavík . Áhersla er lögð á samþykkt verkefni og framkvæmdir sem eru nýlega hafnar , en einnig verður gefin innsýn í verkefni á undirbúningsstigi , “ segir ennfremur í tilkynningunni .